- Hindi News
- National
- डायन बिसाही के संदेह में हुई थी माता पिता और भाई की हत्या, दो बेटियों को मिले दो दो लाख रुपए
डायन-बिसाही के संदेह में हुई थी माता-पिता और भाई की हत्या, दो बेटियों को मिले दो-दो लाख रुपए
डायन-बिसाहीके आरोप में छह जुलाई 2016 को पालकोट में पति-प|ी और एक बेटी की हत्या के मामले में मृतक दंपती की दो अनाथ बेटियों को विक्टम कंपनसेशन एक्ट के तहत दो-दो लाख रुपए सहयोग दिया गया। जिला प्रधान एवं सत्र न्यायाधीश अवनी रंजन कुमार सिन्हा जिला विधिक सेवा प्राधिकार के सचिव बीके पांडेय ने दो-दो लाख का सहयोग प्रदान किया। उक्त राशि दोनों बच्चियों के नाम से एसबीआई में खुले खाते में फिक्सड डिपोजिट की जाएगी। बच्चियों के बालिग होने पर दोनों को राशि मिल जाएगी। ताकि दोनों अपना भविष्य उज्जवल बना सके। जिला प्रधान एवं सत्र न्यायाधीश ने बताया कि मृतक की तीन बेटियां हैं। इसमें एक बेटी बाहर रहती है और उसका कोई सुराग नहीं है। जबकि दो पुत्रियां 13 वर्षीय बिरसमुनी सात वर्षीय शनियारो को सहायता राशि दी गई है। उनके पिता भूखा खड़िया, मां हाेली खड़िया छह वर्षीय भाई दिनेश खड़िया की छह जुलाई को कर दी गई थी। लेकिन यह मामला 26 अगस्त को सामने आया। दंपती की हत्या के बाद जिला कल्याण विभाग से बात कर आवासीय सुविधा के लिए दोनों का नामांकन कस्तूरबा स्कूल चापाटोली में कराया गया। दोनों वहां पढ़ रही है। 12वीं तक की पढ़ाई दोनों कस्तूरबा में करेगी। इसके बाद उक्त राशि उन्हें मिल जाएगी। जिससे वह आगे अपना भविष्य संवार सके।
इधर जिला प्रधान एवं सत्र न्यायाधीश ने बताया कि विक्टम कंपनसेशन एक्ट के तहत वर्ष 12 में नया प्रावधान बना है। उन्होंने बताया कि वैसे बच्चे जिनके माता-पिता की हत्या डायन-बिसाही अंधविश्वास जैसे मामले में हो गई है। या ट्रैफिकिंग की शिकार लड़कियों को पुनर्वास, देखभाल शिक्षा के लिए सहयोग राशि दी जाती है। उन्होंने ऐसे मामलों की जानकारी देने की अपील की है।
मां-बाप की खलती है कमी : बच्चियां
सहयोगराशि मिलने के बाद दोनों बच्चियां खुश है। उन्होंने कहा कि मां-बाप की कमी खलती है। उनकी बहुत याद आती है। गांव वालों ने उन्हें छोटे भाई को मार डाला था। फिलहाल दोनों बहन पढ़ाई कर रही है। स्कूल में कोई दिक्कत नहीं है। वे लोग पढ़कर ऑफिसर बनना चाहती है। बच्चियों के मामा बंधना ने कहा कि जान से बड़ी कुछ नहीं है। लेकिन प्रशासन न्यायिक पदाधिकारियों को बच्चियों की चिंता है। उनके लिए हर संभव प्रयास किया जा रहा है। यह अच्छी बात है। इससे दोनों बच्चियों का भविष्य संवर जाएगा।
हत्या कर गाड़ दिया था शव
पालकोटके सनईडीह शीतलपानी में डायन-बिसाही के आरोप में भूखा उसकी प|ी होली छह वर्षीय पुत्र की हत्या कर शव को जमीन में दफना दिया गया था। इस घटना को छह जुलाई 2016 को गांव के ही मुनु खड़िया, बिनु नगेशिया बिरसा खड़िया ने मिलकर अंजाम दिया था। मृतका के भाई बंधना खड़िया के प्रयास के बाद 26 अगस्त को मामला सामने आया था। बताया गया था कि मुनु की बेटी की तबियत खराब थी। उसे शक था कि होली ने ही डायन-बिसाही कर उसे बीमार कर दिया है। इसके बाद उसने शराब पीकर बिनु बिरसा की मदद से टांगी से वार कर हत्या कर दी थी। शव को जंगल में दफना दिया था। दोनों बच्चियों की जान घर में नहीं रहने के कारण बच गई थी। जबकि बेटा चश्मदीद बन जाए। इसलिए उसे भी मार डाला था। मामला दर्ज होने के बाद पुलिस ने आरोपियों को पकड़ लिया था।
जिला प्रधान एवं सत्र न्यायाधीश और सचिव के साथ बच्चियां।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva